wickkiey/tamil-wikipedia-chunked huggingface dataset:
# சுப்மன் கில்

## சர்வதேசப் போட்டிகள்

பெப்ரவரி, 2017இல் நடைபெற்ற 19 வயதிற்கு உட்பட்டோருக்கான போட்டியில் இங்கிலாந்து அணிக்கு எதிராக அறிமுகமானார். 2019இல் நியூசிலாந்துக்கு எதிரான தொடரில் இவர் சர்வதேச ஒருநாள் பன்னாட்டுத் துடுப்பாட்டப் போட்டியில் அறிமுகமானார். ஆகத்து 2019 இல் முதல் தரத் துடுப்பாட்டப் போட்டிகளில் மிக இளம் வயதில் இரு நூறு ஓட்டங்கள் அடித்தவர் எனும் சாதனை படைத்தார். பிரையன் லாரா அகாதமியில் மேற்கிந்தியத் தீவுகள் அணிக்கு எதிரான போட்டியில் 204 ஓட்டங்கள் எடுத்தார். அப்போது இவருக்கு வயது 19 ஆண்டுகள் 334 நாட்கள் ஆகும். தென்னாப்பிரிக்கட் துடுப்பாட்ட அ னிக்கு எதிரான தேர்வுத் துடுப்பாட்டத் தொடரில் இந்திய அணியில் இடம்பெற்றார். ஆனால், விளையாட வாய்ப்பு கிடைக்கவில்லை. நியூசிலாந்து அணிக்கு எதிரான தொடரில் இந்திய அ அணியின் தலைவரானார்.
# பென்சுகுயினமைடு

**பென்சுகுயினமைடு** (*Benzquinamide*) என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறுவைச் சிகிச்சைக்குப் பின்னரான வாந்தியடக்கியாக இம்மருந்து பயன்படுத்தப்பட்டது. தற்போது பயன்படுத்தப்படாமல் கைவிடப்பட்டுள்ளது. 1960 களில் நியூயார்க்கைச் சேர்ந்த பைசர் நிறுவனம் முதன்முதலில் இதை தயாரித்தது
.
# ஆதிக்கம் (திரைப்படம்)

**ஆதிக்கம்** (aathikkam) 2005 இல் வெளிவந்த தமிழ் திகில் திரைப்படமாகும். வீ. சி குகநாதன் இத்திரைப்படத்தை இயக்கியிருந்தார். ரஞ்சித், விக்னேஷ், மோனல் ஆகியோர் முன்னணிக் கதாபாத்திரங்களில் நடித்திருக்க அவர்களுடன் இணைந்து சத்திய பிரகாஷ், சந்திர லக்ஸ்மன், புதுமுக நடிகர் அருணா கிரிதர், இந்து ஆகியோரும் நடித்திருந்தனர். இத்திரைப்படத்தை குறைந்த முதலீட்டில் நல்லை ஆனந்தன் தயாரித்திருந்தார். சந்திரபோஸ் இத்திரைப்படத்திற்கு இசையமைத்திருந்தார். 2005 ல் இது வெளியிடப்பட்டுள்ளது.
# ஆதிக்கம் (திரைப்படம்)

## கதைச்சுருக்கம்

நாகா (ரஞ்சித்) ஒரு போக்கிரி. அவன் இரகசியமாக சப்- இன்ஸ்பெக்டர் பாண்டியனிற்கு (சத்திய பிரகாஷ்) வேலை செய்து கொண்டிருந்தான். அவன் காவல் அதிகாரிகளின் தீர்க்க முடியாத பிரச்சனைகளிற்கு தீர்வினை வழங்கினான். ஒரு நாள் ஊடகவியலாளர் லக்ஷ்மி பாண்டியனிற்கும் போக்கிரிக்கும் இடையிலான செயற்பாடு குறித்து ஊடகங்கள் மூலம் தெரியப்படுத்துகிறார். இது அனைத்து இடங்களிலும் வேகமாக பரவி முற்பக்க அட்டையிலும் இடம்பெறுகிறது. இதனால் பாண்டியனிற்கு கிடைக்க வேண்டிய பதவி உயர்வு கிடைக்காமல் போகின்றது. இதனால் நாகா, லக்ஷ்மியை கடத்துவதோடு பாண்டியன் லக்ஷ்மியை கற்பழித்து விடுகிறான். பாண்டியன் லக்ஷ்மியை கொல்லும்படி நாகாவிடம் சொல்லிவிட நாகாவோ அவளை விட்டுவிடுகின்றான்.  
பல நாட்களுக்கு பிறகு லக்ஷ்மி மனநலம் குன்றியவளாக மாறுகிறாள். மேலும் பாண்டியன் கற்பழித்ததன் மூலம் தேவி (பேபி அக்ஷயா) எனும் குழந்தையும் பெற்றெடுக்கிறாள். குரு (விக்கினேஷ்) ஒரு வர்த்தக நடிகர். குருவிற்கு சினிமாவில் நடிகராகும் ஆசை இருந்தது. ஒரு நாள் குரு அவனது நண்பி ஜூலி (அருணா கிரிதர்) அவரது இல்லத்தில் இறந்து கிடப்பதை அவதானிக்கிறான். ஆனால் காவல் அதிகாரிகளோ குருவே ஜூலியை கொன்றான் என எண்ணி அவனை கைது செய்கின்றனர். ஜான்சி (மோனல்) சிறு வயதில் இருந்தே குருவை காதலித்து வந்தாள். எனவே அவனை விடுவிப்பதற்கு முயற்சிகளை மேற்கொண்டாள். தேவி தனது தந்தையை பற்றி தெரிந்து கொள்ள தனது தாய் மற்றும் தாத்தாவை விட்டு விலகுகிறாள்.  
நாகா அவனுடைய பெயரை துரை என்று மாற்றியிருந்தான். அவன் அவனுடைய செயல்கள் தவறானவை என்றும் உணர்ந்திருந்தான். நாகா, தேவியோடு சேர்கின்றான். அத்தோடு ஜான்சி நாகாவின் வீட்டில் குற்றவாளிகள் இருப்பதை கண்டு பிடிக்கிறாள். அதன் பிறகு பாண்டியன் உதவி ஆணையாளராக மாறியிருப்பது நாகாவிற்கு தெரிய வருகிறது. அதன்பின்னர் என்ன நடக்கிறது என்பதுதான் மீதிக்கதை.
# ஆதிக்கம் (திரைப்படம்)

## நடிகர்கள்

- ரஞ்சித் - நாகா/ துரை
- விக்னேஷ் - குரு
- மோனல் - ஜான்சி
- சத்திய பிரகாஷ் - பாண்டியன்
- சந்திர லக்ஸ்மன் - பிரியா
- அருணா கிரிதர் - ஜூலி
- இந்து - லக்ஷ்மி
- கே. ராஜன் - ஜான்சியின் தந்தை
- அருள்மணி - பிரியாவின் தந்தை
- கே. நடராஜ் - லட்சுமியின் தந்தை
- பேசன்ற் ரவி- சிம்ஹா நாயுடு
- காதல் சுகுமார் - கோவிந்தன்
- போண்டா மணி - மணி
- கொட்டச்சி
- சிசர் மனோகர்
- ஜெமினி ஸ்ரீதர்
- பேபி அக்சயா - தேவி
- உசா பிரியா - பார்வதி
- சுவாமிநாதன்
# ஆதிக்கம் (திரைப்படம்)

## இசை

சந்திர போஸ் இத்திரைப்படத்திற்கு இசையமைத்திருந்தார். 2005 ல் இசை வெளியிடப்பட்டுள்ளது. வைரமுத்து மற்றும் முகமது மேதா இத்திரைப்படத்திற்கான பாடல்வரிகளை எழுதியுள்ளார்.
# மணி மேல்நிலைப் பள்ளி

**மணி மேல்நிலைப் பள்ளி** என்பது தமிழ்நாட்டின் கோயம்புத்தூர், பாப்பநாயக்கன்பாளையத்தில் செயற்பட்டுவரும் ஒரு மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. இப்பள்ளியானது 1954ஆம் ஆண்டு குப்புசாமி நாயுடு அறக்கட்டளையால் உயர்நிலைப் பள்ளியாக துவக்கப்பட்டது. இப்பள்ளியில் 2018 -2019 ஆண்டு காலகட்டத்தில் 969 மாணவர்கள் பயிலுகின்றனர். இந்தப்பள்ளியில் மாணவர்களின் திறனை வளர்க்கும் விதமாக ஆண்டுதோறும் கலை இலக்கிய போட்டிகள் நடத்தப்பட்டு பரிசுகள் வழங்கப்படுகின்றன. இப்பள்ளியில் நாட்டு நலப்பணி திட்டம், சாரணர் இயக்கம், சாரணியர் இயக்கம், செஞ்சிலுவைச் சங்கம் போன்றவை செயல்பட்டு வருகின்றன.
# மணி மேல்நிலைப் பள்ளி

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
# ஊராட்சி ஒன்றிய நடுநிலைப் பள்ளி, ஓடைக்காடு

**ஊராட்சி ஒன்றிய நடுநிலைப்பள்ளி, ஓடைக்காடு** என்பது தமிழ்நாட்டின் உதகமண்டலம், ஓடைக்காட்டில் செயற்பட்டுவரும் ஒரு நடுநிலைப்பள்ளி ஆகும். இங்கு எட்டாம் வகுப்புவரை வகுப்புகள் உள்ளன. இப்பள்ளியானது 1962ஆம் ஆண்டு பழங்குடி மாணவர்கள் பயன்பெற வேண்டுமென துவக்கப்பட்ட பள்ளியாகும். இப்பள்ளியில் 2018 -2019 ஆண்டு காலகட்டத்தில் 400 மாணவர்கள் பயிலுகின்றனர். இந்தப்பள்ளியில் மாணவர்களின் திறனை வளர்க்கும் விதமாக ஆண்டுதோறும் வனத்துறை மூலம் களப்பயணம் மேற்கொள்ளப்பட்டு, இயற்கைப் பாதுகாப்பு குறித்து விழிப்புணர்வு ஏற்படுத்தப்படுகிறது. இப்பள்ளியில் தமிழ், ஆங்கிலவழியில் கல்வி கற்பிக்கப்படுகிறது.
# சியோபன் ஞானகுலேந்திரன்

**சியோபன் ஞானகுலேந்திரன்** (Siobhan Gnanakulendiran) சர்வதேச விண்வெளி ஓடத்திற்குச் செல்ல உள்ள முதல் தமிழ் பெண் ஆவார். இந்த மாணவி நுண்ணியல் உயிர்களைப் பற்றி கற்றவர் ஆவார். இலண்டனில் விண்வெளி தொடர்பாக செயற்கைக் கோளை விண்வெளிக்கு ஏவுவது, விண்வெளியில் இருந்து நில அளவை செய்வது போன்ற பல துறைகளில் 30,000 க்கும் அதிகமான மாணவர்கள் பயின்று வருகிறார்கள். பிரிட்டன் விண்வெளி ஆராய்ச்சி மையம் இவர்களில் அதீத திறமை மிக்கவர்களை அடையாளம் கண்டு விண்வெளிக்கு அனுப்ப முடிவு செய்தது. இதற்கான சோதனைகளில் சிறப்பாக செயல்பட்டு சியோபன் ஞானகுலேந்திரன் தேர்வடைந்துள்ளார். இவருடன் பிரித்தானியாவைச் சார்ந்த டியானாவும் சர்வதேச விண்வெளி ஓடத்திற்கு அனுப்புவதற்காகத் தேர்ந்தெடுக்கப்பட்டுள்ளார். இந்த இருவரும் இணைந்து விண்வெளியில் நுண்ணுயிர் ஆய்வில் ஈடுபட உள்ளதாகத் தெரிவிக்கப்பட்டது.
# உள்ளம் கேட்குமே

**உள்ளம் கேட்குமே** (*Ullam Ketkumae*) திரைப்படம் 2005-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை ஜீவா எழுதி, இயக்கினார். இத்திரைப்படத்தில் ஷாம், ஆர்யா, லைலா, அசின், பூஜா மற்றும் பலர் நடித்துள்ளனர். பல தாமதங்களுக்குப் பிறகு, 2005-ஆம் ஆண்டு வெளியான இப்படம், ஒரு வெற்றிப் படமாக அமைந்தது. 2006 மார்ச்சு 30 ஆம் தேதி, தெலுங்கு மொழியில் மொழிமாற்றம் செய்யப்பட்டு *ப்ரேமின்சி சூடு* என்ற பெயரில் வெளியானது.
# உள்ளம் கேட்குமே

## நடிகர்கள்

- ஷாம் - ஷாம்
- ஆர்யா - இமான்
- லைலா - பூஜா
- அசின் - ப்ரியா
- பூஜா - ஐரீன்
- முரளி - பூஜாவின் தந்தை
- ராஜிவ் - ஐரீனின் தந்தை
- லலிதா - இமானின் தாய்
- ராஜு சுந்தரம் - ராஜு
- ஸ்ரீநாத் - பத்சு
# உள்ளம் கேட்குமே

## கதைச்சுருக்கம்

இந்த படம் 5 நண்பர்களை சுற்றி எடுக்கப்பட்டதாகும் - ஷாம் (ஷாம்), இமான் (ஆர்யா), பூஜா (லைலா), ப்ரியா (அசின்), ஐரீன்(பூஜா). பல ஆண்டுகளுக்கு முன்பு பிரிந்த நண்பர்கள், இமான் திருமணத்திற்காக ஒன்று கூடுகிறார்கள்.  
இமானின் திருமணத்திற்கு அமெரிக்காவிலிருந்து பூஜா புறப்படும் காட்சியிலிந்து படம் துவங்குகிறது. அதே நேரம், இமானின் திருமணத்திற்கு அனைத்து நண்பர்களும் வந்து உதவி செய்து, சக நண்பர்களை பார்க்க ஆர்வ இருந்தனர். இமானும் ஐரீனும் பல நாட்களுக்கு பிறகு சந்திக்கிறார்கள். கல்லூரி நாட்களில், இமானும் ஐரீனும் காதலித்திருந்தாலும் ஒன்று சேருவதற்கான சூழல் அமையவில்லை.  
மற்றொரு கடந்தகால காட்சியில், ஷாம் ப்ரியாவை விரும்ப, பூஜா ஷாமை விரும்பினாள். பூஜா ஷாமை விரும்புவது ப்ரியாவிற்கு தெரியவர, தன்னை காதலித்த ஷாமை நிராகரித்துவிட்டாள்.  
இப்போது நிகழ்காலத்தில், அனைவரும் இமான் திருமண விழாவில் காத்திருக்க, பூஜா வந்து சேர்ந்தாள். விளையாட்டு பிள்ளையாக இருந்த பூஜா, அடிப்படையில் மாறி பக்குவமான பெண்ணாக இருந்தாள். தான் இத்தனை நாட்களாக பூஜாவுடன் இருப்பதை தவறவிட்டுவிட்டோம் என்று கருதினான் ஷாம். இமான் திருமணம் நன்றாக முடிய, மறுநாள் பூஜா அமெரிக்காவிற்கு கிளம்புவதிற்குள் தான் கல்லூரி நாட்களில் கொடுக்கத்தவறிய காதலர் அட்டையை ஷாமிடம் கொடுத்தாள் பூஜா. தனக்கு ஏற்றவள் ப்ரியா இல்லை, பூஜா தான் என்று ஷாம் பூஜாவின் காதலை ஏற்றுக்கொள்ள படம் நிறைவுபெறுகிறது.
# உள்ளம் கேட்குமே

## இசை

இத்திரைப்படத்தின் இசையமைப்பாளர் ஹாரிஸ் ஜெயராஜ் ஆவார். வைரமுத்து, பா. விஜய் இப்படத்தின் பாடல்களை எழுதினர்.
| 1 | என்னை பந்தாட | வைரமுத்து |  |
| --- | --- | --- | --- |
| 2 | கனவுகள் | பா. விஜய் |  |
| 3 | ஓ மனமே | வைரமுத்து |  |
| 4 | மழை மழை | வைரமுத்து |  |
| 5 | தோ தோ | வைரமுத்து |  |
| 6 | லேகோ லைமா | பா.விஜய் | } |
# உள்ளம் கேட்குமே

## தயாரிப்பு

இத்திரைப்படத்தில் உள்ள 5 பாடல்களுக்கும் ராஜு சுந்தரம் நடனம் அமைத்தார். அதில் நியூஸிலாந்தில் எடுத்த ஒரு பாடலும் அடங்கும்.
# அறுவடை நாள் (திரைப்படம்)

**அறுவடை நாள்** (Aruvadai Naal) 1986 இல் வெளிவந்த தமிழ் காதல் திரைப்படமாகும். ஜி. எம். குமார் இத்திரைப்படத்தை இயக்கியிருந்தார். பிரபு மற்றும் பல்லவி ஆகியோர் முன்னணிக் கதாபாத்திரங்களில் நடித்துள்ளனர். ரீ. மனோகர், சாந்தி நாராயணசாமி இத்திரைப்படத்தை தயாரித்திருந்தார். இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1986 நவம்பர் 1 இல் வெளியிடப்பட்டுள்ளது. இத்திரைப்படம் *முவ்வே கோவலுடு* எனும் பெயரில் தெலுங்கில் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.
# அறுவடை நாள் (திரைப்படம்)

## கதைச்சுருக்கம்

நிர்மலா (பல்லவி) அனாதை கிறிஸ்தவ பெண். ஒரு கன்னியாஸ்திரியாக வருவதையே இலட்சியமாக கொண்டவள். ஒரு கன்னியாஸ்திரி மடம் ஒன்றில் அவள் வசித்து வந்தாள். பின்னர் அவள் ஒரு கன்னியாஸ்திரியாக வரும் பொருட்டு கிராமமொன்றில் உள்ள கன்னியாஸ்திரி மடத்திற்கு அனுப்பப்படுகிறாள். அங்கு அவள் தேவாலய போதகர் வின்சென்ட் பார்க்கர் சூசையிடம் (ராம்குமார் கணேசன்) சேர்கிறாள். மேலும் அவள் கன்னியாஸ்திரியாக வரும் வரை தாதியாகவும் வேலை செய்கிறாள்.  
பிறகு அவள் முத்துவேலை (பிரபு) சந்திக்கிறாள். முத்துவேல் அப்பாவியான மனிதன். இருவரும் ஒருவரை ஒருவர் காதல் கொள்கின்றனர். முத்துவேலின் தந்தை ரத்னவேல் (ஆர். பி. விஸ்வம்) அவன்மீது பாசம் காட்டாமல் ஒரு வேலைக்காரன் போலவ நடத்துகிறார். ஆனால் அவனின் தாய் வடிவு (வடிவுக்கரசி) முத்துவேலின் மீது அளவு கடந்த பாசம் வைத்திருக்கிறார். முத்துவுக்கும் அவனின் மைத்துனியுடன் திருமணத்திற்கு ஏற்பாடு செய்யும் போது அவர்களின் காதல் பற்றி தெரியவருகிறது. இவர்களின் காதல் திருமனத்திற்கு போதகர் வின்சென்ட் பார்க்கர் சூசை ஆதரவு தெரிவிக்கிறார். அதேசமயம் ரத்தினவேல் ராஜலட்சுமியின் (ராசி) பூப்புனித நீராட்டு விழாவிற்கு ஏற்பாடு செய்கிறார். அவள் முத்துவேலின் முறைப்பெண், என்பதால் அவளுக்கு மாமனான முத்தவேல் மாலை அணிவிக்க வேண்டும். இந்த சடங்கின்போது முத்துவேல் அணிவிக்கும் மாலையில் தாலியை மறைவாக கோர்த்து வைகப்படுகிறது. இதை அறியாத முத்துவேல் மாலையை அணிவிக்கும் போது தாலியும் கழுத்தில் விழுகிறது. சூசை பொலிசில் ரத்தினவேலின் மீது போலிஸில் முறைப்பாடு செய்வதோடு அது மீளவும் பெறப்பட்டது. இதன்பின்னர் என்ன நடக்கிறது என்பதுதான் மீதிக்கதை.
# அறுவடை நாள் (திரைப்படம்)

## நடிகர்கள்

- பிரபு - முத்துவேல்
- பல்லவி - நிர்மலா
- ராம்குமார் கணேசன் - வின்சென்ட் பார்க்கர் சூசை
- ஆர். பி. விஸ்வம் - ரத்தினவேல்
- வடிவுக்கரசி - வடிவு
- ராசி - ராஜலட்சுமி
- சதியஜித்
- குமரிமுத்து - லொதா
- உசிலைமணி
- லிவிங்ஸ்டன்
- ராஜ் கபூர் - காவல் அதிகாரி
-
# அறுவடை நாள் (திரைப்படம்)

## இசை

இத்திரைப்படத்திற்கு இசைஞானி இளையராஜா இசையமைத்திருந்தார். 1986 இல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கங்கை அமரன் எழுதியிருந்தார்.
# சித்தார்த் சந்திரசேகர்

**சித்தார்த் சந்திரசேகர்** (பிறப்பு ஏப்ரல் 2, 1977) ஒரு இந்திய உள்துறை வடிவமைப்பாளார் , திரைப்பட விளம்பர வடிவமைப்பாளார் மற்றும் ஒரு ஊடக தொழில்முனைவோர்.
# சித்தார்த் சந்திரசேகர்

## ஆரம்ப கால வாழ்க்கை

டிஸ்லெக்ஸியா நிலையுடன் பிறந்த சித்தார்த், எப்போதும் பள்ளி கல்வியில் மட்டும் ஆர்வமுள்ள குழந்தையாக இருந்தார். அவரது எண்ணங்களை வெளிப்படுத்த வழக்கமான கல்விஊக்குவிக்கவில்லை,இது கெண்டல் கலை கல்லூரி மற்றும் கலிபோர்னியா கலைக் கல்லூரி இரண்டிலிருந்தும், பத்து நாட்களுக்குள், தனது தனித்துவமான பாதையை உருவாக்குவதற்காக கல்லூரியை விட்டு நிற்க செய்தது.
# சித்தார்த் சந்திரசேகர்

## தொழில்

பிராண்டுகளுக்கான பேக்கேஜிங், கம்யூனிகேஷன் டிசைனில் வேலை செய்வதற்காக அவர் 1997 இல் மித்ரா மீடியா வை நிறுவினார், அவர் ரெனால்ட், தாஜ் பிஷ் கோவ் போன்ற சிறந்த நிறுவனங்களுடன் பணிபுரிந்துள்ளார், ஆனால் அவரது முக்கியப் பங்களிப்பு தமிழ்த் திரைப்படத் துறையின் ஒரு பகுதியாக திரைப்பட விளம்பர வடிவமைப்பு துறையில் முன்னோடியாக இருந்தது. எந்திரன், தசாவதாரம் மற்றும் பில்லா ஆகிய திரைப்படங்களின் விளம்பர வடிவமைப்பில் வேலை செய்தார். இவர் 2010ல் பலே பாண்டியா என்ற படத்தை இயக்கியுள்ளார்.  
2014 ஆம் ஆண்டில் சிடிதார்த்திற்கு நாவலூரில் 20,000 சதுரடியில் உலகின் முதல் தொழில்நுட்ப அனுபவ மையத்தை போலாரிஸ் மென்பொருள் நிறுவனத்திற்காக உள்துரை வடிவமைப்பு செய்யும் வாய்ப்பு கிடைத்தது. இதன் மூலம் அவர் உள்ளக வடிவமைப்பில் கால்தடடம் பதித்தார். இது **பென்சில் & மாங்க்**, உள்துறை வடிவமைப்பு ஸ்டுடியோஉருவாக காரணமானது, பல தனிநபர் மற்றும் தனிப்பட்ட இடங்களில் கவனம் செலுத்தியது. அப்போதிருந்து, பென்சில் & மாங்க் பிராண்ட் வெற்றிகரமாக ஹாஸ்ப்பிடாலிட்டி தொழில், குடியிருப்பு மற்றும் வணிக இடங்களுக்கான உள்துரை வடிவமைப்பில் ஈடுபட்டு வருகிறது.
# சித்தார்த் சந்திரசேகர்

## சாதனைகள்

2020 ஆம் ஆண்டில், கொரோனா கால கட்டம் தொடங்கி, தனது இடங்களைத் பர்சனலைஸ் செய்ய விரும்பும் மக்களிடமிருந்து நிறைய கோரிக்கைகளைப் பெற்றார். தனிநபர் மற்றும் தனிப்பட்ட இடங்களில் வடிவமைப்பை மேலும் அணுகக்கூடிய மற்றும் மலிவு விலையில் மாற்றுவதற்கான வாய்ப்பை அவர் இங்குதான் கண்டார். இது அவரது சமீபத்திய படைப்பான, ஆன்லைன் தனிநபர் மற்றும் தனிப்பட்ட இடங்களில் வடிவமைப்பு ஸ்டுடியோவுக்கு வழிவகுத்தது, இது நாட்டின் முதல் ஏஆர் (Augmented reality) அடிப்படையிலான உள்துறை வடிவமைப்பு தளமாகும். இந்த தளத்தின் மூலம், மக்கள் ஒரு உட்புற வடிவமைப்பாளரின் கண்ணோட்டத்தில் AR மூலம் தங்கள் சொந்த வீடுகள்/இடைவெளிகளில் உண்மையில் எப்படிப் பார்ப்பர் என்பதைப் பார்க்க முடியும்.  
ஒரு தலைவராக அவர் நம்பும் ஒரு விஷயம், ஆர்வமும் திறமையும் சேரும் இடத்தில் அதிசயங்கள் சாத்தியம் என்பது தான். அத்தகைய ஆர்வமுள்ள தனிநபர்களுக்கு பயிற்சி அளிப்பதற்காக, அவரது சமீபத்திய முயற்சியான **‘ஆனா ஆவன்னா’**, எந்த முன் தகுதியும் இல்லாமல் கல்வி கற்க உதவும் ஒரு தளமாக செயல்படுகிறது.  
எதிர்காலத்திற்கான கலை சோதனை மற்றும் அனுபவ மையங்களை ஒன்றிணைக்கும் நவீன தளங்களை உருவாக்குவதிலே அவரின் முயற்சிகள் இருக்கும். சித்தார்த் கலையை நேசிப்பவர் மற்றும் ஆர்வமுள்ள கலை பொருள் சேகரிப்பாளர் மற்றும் **வெண்பா** கலைக்கூடத்தின் நிறுவனர் என்பது குறிப்பிடத்தக்கது.
# சித்தார்த் சந்திரசேகர்

## தனி வாழ்க்கை

சித்தார்த் சந்திரசேகர் சென்னையில் வசிக்கிறார். இவரது மனைவி திவ்யா.
# சித்தார்த் சந்திரசேகர்

## வெளியிணைப்புகள்

1. Interview for Madras Dyslexic Association https://www.youtube.com/watch?v=wFZbGo6j-Mo
1. https://www.thehindu.com/features/metroplus/society/no-stopping-him/article5455685.ece
1. https://www.facebook.com/mitrramedia/
1. https://pencilandmonk.com/about-us/
1. https://www.thehindu.com/entertainment/art/chennais-new-art-gallery-vennba-launches-amid-pandemic/article32505082.ece
1. https://pencilandmonk.com/projects/
1. https://en.wikipedia.org/wiki/Bale_Pandiya_(2010_film)
1. https://www.imdb.com/title/tt1539491/
# சித்தார்த் சந்திரசேகர்

## திரைப்படங்கள்

- எந்திரன்
- சிவாஜி
- தசாவதாரம்
- கஜினி
- அந்நியன்
- சந்திரமுகி
- வேட்டையாடு விளையாடு
- சந்தோஷ் சுப்பிரமணியம்
- தாம் தூம்
- பருத்திவீரன்
- உன்னாலே உன்னாலே
- லேசா லேசா
# 2019 தமிழ்நாடு அரசு ஊழியர்கள் - ஆசிரியர்கள் வேலைநிறுத்தப் போராட்டம்

**அரசு ஊழியர்கள் மற்றும் ஆசிரியர்கள் சங்கங்களின் கூட்டமைப்பினர்** (**ஜாக்டோ-ஜியோ**) புதிய ஓய்வூதியத் திட்டத்தை கைவிட்டு, பழைய பழைய ஓய்வூதியத் திட்டத்தை மீண்டும் நடைமுறைப்படுத்த கோருதல், 7 ஆவது ஊதியக் குழுவின்படி பரிந்துரைப்படி 1 சனவரி, 2016 முதல் 21 மாத சம்பள உயர்வு நிலுவைத் தொகையை வழங்குதல், சிறப்பு காலமுறை ஊதியம், தொகுப்பூதியம், மதிப்பூதியம் ஆகியவற்றை வழங்குவதை நிறுத்திவிட்டு, அனைவருக்கும் வரையறுக்கப்பட்ட காலமுறை ஊதியம் வழங்க வேண்டுதல், மத்திய அரசில் உள்ள இடைநிலை ஆசிரியர்களுக்கு வழங்குவதற்கு இணையான சம்பளத்தைத் மாநில அரசின் இடைநிலை ஆசிரியர்களுக்கும் வழங்கக் கோருதல் உள்ளிட்ட 9 அம்ச கோரிக்கைகளை, தமிழக அரசு நிறைவேற்றிட வலியுறுத்தி 22 சனவரி 2019 முதல் 30 சனவரி 2019 வரை 9 நாட்கள் தமிழகம் முழுவதும் நடைபெற்ற வேலை நிறுத்தப் போராட்டம் ஆகும்.  
தமிழக அரசு தனது நிதிநிலைமையைக் காரணம் காட்டி, இப்போராட்டத்தினரின் கோரிக்கைகளை அரசு ஏற்க இணங்காததால், 30 சனவரி 2019 அன்று போராட்டத்தைப் திரும்பப் பெற்று அனைத்து போராட்டத்தினரும் பணிக்குத் திரும்பினர்.
# 2019 தமிழ்நாடு அரசு ஊழியர்கள் - ஆசிரியர்கள் வேலைநிறுத்தப் போராட்டம்

## போராட்டத்தின் போக்குகள்

மாவட்டங்கள் முழுவதும் போராடிய ஆயிரக்கணக்கான அரசு ஊழியர்கள் - ஆசிரியர்கள் கைது செய்யப்பட்டனர். மேலும் நூற்றுக்கணக்கான ஆசிரியர்கள் தற்காலிக பணியிடை நீக்கம் செய்யப்பட்டனர்.  
போராட்டத்தின் 8 ஆவது நாளன்று, அரசு ஊழியர்கள் - ஆசிரியர்கள் பணியில் சேராவிட்டால், அவர்களது பணியிடங்கள் காலியானதாக அறிவிக்கப்படுமென்று அறிவிக்கப்பட்டிருந்த நிலையில் பெரும்பாலான ஆசிரியர்கள், போராட்டத்தை கைவிட்டு பணியில் இணைந்தனர். மக்கள் நலனைக் கருத்தில் கொண்டு, ஆசிரியர் - அரசு ஊழியர் சங்கங்கள் தங்கள் போராட்டங்களைக் கைவிட வேண்டுமென முதலமைச்சர் எடப்பாடி க. பழனிசாமியும் கோரிக்கைவிடுத்தார்.  
இந்நிலையில், 29 சனவரி 2019 அன்று பெரும்பாலான அரசு ஊழியர்கள் பணிக்குத் திரும்பினர். மேல்நிலை, உயர்நிலை ஆசிரியர்களில் 99 சதவீதத்தினரும், இடைநிலை ஆசிரியர்களில் 95 சதவீதத்தினரும் பணிக்குத் திரும்பியதாக பள்ளிக் கல்வித் துறையின் இயக்குநர் தெரிவித்தார்.  
இதையடுத்து, வேலைநிறுத்தப் போராட்டத்தைத் தொடர்வதன் சாத்தியம் குறித்து ஜாக்டோ - ஜியோ அமைப்பைச் சேர்ந்தவர்கள் சென்னையில் 29 சனவரி, 2019 அன்று (புதன்கிழமை) கூடி நடத்திய ஆலோசனைக்குப் பிறகு ஜாக்டோ - ஜியோ கூட்டமைப்பின் ஒருங்கிணைப்பாளர், மாணவர்கள் நலன் கருதியும், பெற்றோரின் கவலைகளைப் புரிந்துகொண்டும், நீதிபதிகள் சொன்ன ஆலோசனைகளை ஏற்றும் முதல்வர் உள்ளிட்ட பல்வேறு அரசியல் கட்சியினரின் கோரிக்கைகளைக் கருத்தில் கொண்டும் வேலை நிறுத்தத்தைத் தற்காலிகமாக கைவிடுகிறோம் என்று தெரிவித்தார்.
# 2019 தமிழ்நாடு அரசு ஊழியர்கள் - ஆசிரியர்கள் வேலைநிறுத்தப் போராட்டம்

## இதனையும் காண்க

- பழைய ஓய்வூதியத் திட்டம்
- புதிய ஓய்வூதியத் திட்டம்
# அம்புலி (2012 திரைப்படம்)

***அம்புலி*** 2012 ஆம் ஆண்டு வெளியான அறிவியல் புனைவு தமிழ்த் திரைப்படம். *ஓர் இரவு* திரைப்படத்தின் இயக்குனர்களான ஹரிசங்கர் மற்றும் ஹரீஷ் நாராயணன் இயக்கத்தில் தமிழில் வெளியான முதல் 3டி (முப்பரிமாண படிமம் ) திரைப்படம். இந்தியில் "கால் புருஷ்" என்ற பெயரில் மொழிபெயர்க்கப்பட்டது.
# அம்புலி (2012 திரைப்படம்)

## நடிகர்கள்

- ஆர். பார்த்திபன் - செங்கோடன்
- ஜெகன் - மருதன்
- பி.எஸ். ஸ்ரீஜித் - வேந்தன்
- ஆர்.அஜய் - அமுதன்
- அம்புலி கோகுல்நாத் - அம்புலி
- சனம் ஷெட்டி - பூங்காவனம்
- ஜோதிஷா - வளர்மாலை
- உமா ரியாஸ் - பொன்னி
- தம்பி ராமய்யா - வேதகிரி
- கலைராணி - சீமாட்டி
- ராஜேந்திரன் - குகன்
- கிருஷ்ணசேகர் - வரகுணபாண்டியன்
- அசோகன் - குமரகுருபரன்
- பாஸ்கி - வேல்பாரி
- பாலாசிங் - துபாஷி
# அம்புலி (2012 திரைப்படம்)

## தயாரிப்பு

தமிழில் வெளியான முதல் 3டி திரைப்படம். படத்தில் 3 டி காட்சிகள் சிறப்பாக இருந்தது.  
மானாட மயிலாட நிகழ்ச்சி மூலம் பிரபலமான கோகுல்நாத் இப்படத்தில் அம்புலியாக நடித்தார்.
# அம்புலி (2012 திரைப்படம்)

## வரவேற்பு

தினத்தந்தி - 3டி தொழில்நுட்பத்துடன் ஒரு மிரட்டலான படம்.  
விகடன் - 40 / 100 மதிப்பெண்  
www.luckylookonline.com - ‘அம்புலி’ திரைப்படம் தொழில்நுட்பரீதியாக தமிழுக்கு மைல்கல். தமிழின் முதல் ஸ்டீரியோஸ்கோபிக் 3டி படம் இது. அதாவது பைனாக்குலரில் ஒரு காட்சியைக் காண்பதைப்போன்ற அனுபவத்தை திரையில் நீங்கள் உணரலாம்
# அம்புலி (2012 திரைப்படம்)

## இசை

இப்படத்தில் நான்கு இசையமைப்பாளர்கள் பணிபுரிந்தனர். கே. வெங்கட் பிரபு சங்கர், சாம் சி. எஸ்., சதிஷ் மற்றும் மெர்வின் ஆகியோராவர். 2011 ஆகஸ்ட் 19 இல் காமராஜர் அரங்கத்தில் பாடல் வெளியீட்டு விழாவும், படத்தின் முன்னோட்டத் திரையிடலும் நடந்தது.
# 2-எக்சனால்

**2-எக்சனால்** (*2-Hexanol*) என்பது C<sub>6</sub>H<sub>14</sub>O அல்லது C<sub>6</sub>H<sub>13</sub>OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எக்சேன்–2-ஆல் என்று ஐயுபிஏசி முறையில் இச்சேர்மம் அழைக்கப்படுகிறது. ஆறு கார்பன் அணுக்களைக் கொண்டுள்ள இந்த ஆல்க்ககாலில் OH தொகுதியானது இரண்டாவது கார்பன் அணுவுடன் இனைந்துள்ளது. எக்சேன்–1-ஆல், எக்சேன்–3-ஆல் போன்ற பிற எக்சனால் மாற்றியன்கள் காணப்படுகின்றன. நாற்தொகுதி மையத்துடன் படியா மூலக்கூறு வகையாக இருப்பதால் ஆடி எதிர் வேற்றுருக்கள் உண்டு
# போர்னைல் அசிட்டேட்டு

**போர்னைல் அசிட்டேட்டு** (*Bornyl acetate*) என்பது C<sub>12</sub>H<sub>20</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தின் மூலக்கூற்று எடை 196.29 கி/மோல் ஆகும். போர்னியாலின் அசிட்டேட்டு எசுத்தர் என்று இச்சேர்மம் வகைப்படுத்தப்படுகிறது. உணவுக் கூட்டுப்பொருள் , நறுமணச்சுவை முகவர், வாசனையளிக்கும் முகவர் என்ற பண்புகளில் இச்சேர்மம் பயன்படுத்தப்படுகிறது.  
பினாசியே குடும்பத்தைச் சேர்ந்த பைன் மருத்துவ எண்ணெயின் பகுதிக்கூறாகவும் அதன் வாசனைக்கு காரணமாகவும் போர்னைல் அசிட்டேட்டு உள்ளது .
# பீனைல் அசிட்டேட்டு

**பீனைல் அசிட்டேட்டு** (*Phenyl acetate*) என்பது C<sub>8</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனால் மற்றும் அசிட்டைல் குளோரைடின் எசுத்தராக இச்சேர்மம் கருதப்படுகிறது. ஆசுபிரினை கார்பாக்சில் நீக்கம் செய்தும், பீனாலை அசிட்டிக் நீரிலியுடன் வினைபுரியச் செய்தும் பீனைல் அசிட்டேட்டைத் தயாரிக்கலாம்.  
பீனைல் அசிட்டேட்டை சோப்பாக்குதல் செயல்முறை வழியாக பீனால் மற்றும் அசிட்டேட்டு உப்பாகப் பிரிக்கலாம். இதற்கு பீனைல் அசிட்டேட்டுடன் சோடியம் ஐதராக்சைடு போன்ற வலிமையான காரத்தைச் சேர்த்து சூடாக்க வேண்டும். வினையில் உருவாகும் விளைபொருட்களை வெப்பப்படுத்தியும் சுண்ணமாக்கம் செய்தும் அல்லது வெப்பப்படுத்தியும் வடிகட்டியும் பிரித்துக் கொள்ளலாம்.
# எலிச்சூரை

**எலிச்சூரை** (*Auxis thazard*) என்பது சூரை வகையைச் சேர்ந்த மீனினமாகும். இவை உலகம் முழுவதும் உள்ள வெப்பவலயக் கடற்பகுதிகளில் காணப்படுகின்றன. இவை மனிதர்களால் உணவுக்காகப் பிடிக்கப்படுகின்றன.  
எலிச்சூரை மீன்கள் 50 முதல் 65 மில்லி மீட்டர்கள் நீளம் வரை வளரக்கூடியவை ஆகும். இவை நீளமான உடலும் கூர்மையான தலையும் கொண்டவை. இவற்றின் சிறிய பற்கள் கூம்பு வடிவில் இருக்கும்.
# மாசி (திரைப்படம்)

***மாசி*** 2012 இல் வெளிவந்த தமிழ் அதிரடித் திரைப்படம் ஆகும்.  
இதனை கிச்சா இயக்கியுள்ளார். 2012 இல் மார்ச் 16 அன்று இத்திரைப்படம் வெளியானது.
# மாசி (திரைப்படம்)

## நடிகர்கள்

- அர்ஜுன் மாசிலாமணி
- அர்ச்சனா குப்தா
- ஹேமா
- பிரதீப் ரவட் நாகா
- கோட்டா சீனிவாச ராவ் பரமசிவம்
- பொன்னம்பலம் நந்தா
- கலைராணி மாசிலாமணி தாய்
- தெலுங்கானா சகுந்தலா
- பாலா சிங்
- கௌதம் சுந்தர்ராஜன்
- சந்தான பாரதி
- மயில்சாமி (நடிகர்)
# அர்ச்சனா குப்தா

**அர்ச்சனா குப்தா** (Archana Gupta) 1990 ஆம் ஆண்டு மார்ச் மாதம் 1 அன்று பிறந்துள்ள இவர் ஒரு இந்தியாவின் விளம்பர நடிகை மற்றும் திரைப்பட நடிகையாவார். இவர் மகாராஷ்டிர மாநிலம் மும்பையின் வெளிப்பகுதியைச் சார்ந்தவர் ஆவார். இவர் தமிழ், கன்னடம், மலையாளம், தெலுங்கு மற்றும் உருசியா மொழிகளின் திரைப்படங்களிலும் நடித்துள்ளார்.  
அவர் பல்வேறு மேடை நிகழ்ச்சிகளில் பங்கேற்றுள்ளார், மேலும் அவர் பல பொருட்களுக்கு மற்றும் பல நிறுவனங்களின் தயாரிப்புகளின் விளம்பரங்களை பிரபலப்படுத்தும் நடிகை ஆவார்.
# அர்ச்சனா குப்தா

## சொந்த வாழ்க்கை

நடிப்பு மற்றும் நடனத்திற்கான ஆசை, மிகச் சிறிய வயதில் அர்சனாவை இந்த தொழிற்துறைக்கு இழுத்துச் சென்றது. இவர்
தெலுங்கு படமான "ஆனந்தமைன மனசுலோ" என்ற படத்தில் அறிமுகமானார். ரஷ்ய படங்கள் உட்பட பலத் திரைப்படங்களில் அர்ச்சனா நடித்துள்ளார்.  
அர்ச்சனா ஆக்ராவில் பிறந்தார், பின்னர் மும்பை சென்று ஒரு விளம்பர நடிகையாகவும் , திரைப்பட நடிகையாகவும் தனது தொழில் வாழ்க்கையை அமைத்துக் கொண்டார். அவருடைய சகோதரி வந்தனா குப்தே என்பவரும் திரைப்பட நடிகை ஆவார்.
# அர்ச்சனா குப்தா

## தொழில்

அர்ச்சனா தனது திரை வாழ்க்கையை தெலுங்குத் திரைப்படமான "ஆனந்தமைன மனசுலோ" என்ற படத்தின் மூலம் ஆரம்பித்தார்.  
2009இல் கன்னட மொழியில் வெளிவந்த "சர்க்கஸ்" என்ற திரைப்படத்தின் மூலம் கன்னடத் திரைப்படத்துறையில் நுழைந்தார். அத்திரைப்படத்தில் இவருக்கு இணையாக நடிகர் கணேஷ் நடித்திருந்தார். இது 2009 ஜனவரி மத்தியில் வெளியிடப்பட்டது. அதைத் தொடர்ந்து கன்னடப் படங்களான "லிஃப்ட் கோட்லா", "கார்த்திக்" மற்றும் "அச்சு மெட்சு" போன்ற படங்களிலும் தொடர்ந்து நடித்தார் .  
2013இல் அர்ச்சனா, "ரஸ்புதின்" , "கேங் ஓவர்" மற்றும் "காஞ்சி" போன்ற மலையாளத் திரைப்படங்களிலும் நடித்துள்ளார்.
# அர்ச்சனா குப்தா

## திரைப்பட வரலாறு

| வருடம் | படம் | பாத்திரம் | மொழி | குறிப்பு |
| --- | --- | --- | --- | --- |
| 2008 | *ஆனந்தமைன மனசுலோ* | பிந்து | தெலுங்கு |  |
| ''சான்ச்சா" | சாக்கோரி | இந்தி | கலை படம் |  |
| *இருவர் உள்ளம் (1963 திரைப்படம்)* | சாம்பவி | தமிழ் |  |  |
| *ராஜா வாஸ்கா* | ருஷ்யன் |  |  |  |
| 2018 | ஏக் பெடுக்கே ஆத்மி கி அஃப்ரா ராட்டின் | கோமதி | இந்தி |  |
| மீ டூ | இந்தி | குறும் படம் | } |  |
# உதயணன் வாசவதத்தா

**உதயணன் வாசவதத்தா **(*Udayanan Vasavadatta*) என்பது 1947-ல் தமிழ் மொழியில் வெளிவந்தத் திரைப்பட்மாகும். டி. ஆர். ரகுநாத் இதை இயக்கிய இப்படத்தில் ஜி. என். பாலசுப்பிரமணியம், வசுந்தரா தேவி எம். எஸ். சரோஜா ஆகியோர் முன்னனி பாத்திரங்களில் நடித்திருந்தனர். இவர்களுடன் டி. பாலசுப்பிரமணியம், கே. சாரங்கபாணி, காளி என். ரத்னம் ஆகியோர் துணைப்பாத்திரங்களில் தோன்றினர்.
# உதயணன் வாசவதத்தா

## கதை

வத்ச நாட்டு அரசன் உதயணன் (ஜி. என். பாலசுப்பிரமணியம்) வாசவதத்தையை (வசுந்தரா தேவி) கண்டு இருவரும் காதலில் விழுகிறார்கள். உதயணனுக்கு ஒரு தெய்வீக யானையை இந்திரன் பரிசாக அளிக்கிறார். உதயணன் செய்த தவறால் அந்த யானை அவரை விட்டுச் சென்றுவிடுகிறது. வாசவதத்தையை அவ்வூரிலேயே விட்டுவிட்டு உதயணன் யானையைத் தேடி அலைகிறார். வாசவதத்தை அந்த இராச்சியத்தில் வேறொரு பெயரில் இசையும், நடனமும் கற்றுக் கொடுக்கிறார். இதற்கிடையில் மரகதக்கல்லில் செய்யபட்ட போலி யானையைக் காட்டி உதயணனை வரவழைத்து எதிரி நாட்டு அரசன் ஒருவன் கைது செய்கிறான். மேலும் இவரது நாட்டையும் கைப்பற்றுகிறான். பல சோதனைகளைக் கடந்து தனது எதிரிகளை வெற்றி கொண்டு, வாசவதத்தையை எப்படி உதயணன் எப்படி கைப்பிடிக்கிறார் என்பதே கதை.
# உதயணன் வாசவதத்தா

## நடிப்பு

பிலிம் நியூஸ் ஆனந்தன் அவர்களின் தகவல் தொகுப்பு மற்றும் தி இந்து நாளேடுகளின் தொகுப்பிலிருந்து எடுக்கப்பட்டது.  
ஜி. என். பாலசுப்பிரமணியம் - உதயணன்  
வசுந்தரா தேவி - வாசவதத்தை  
எம். எஸ். சரோஜா  
டி. பாலசுப்பிரமணியம்  
கே. சாரங்கபாணி  
காளி என். ரத்னம்  
சி. டி. ராஜகந்தம்  
என். கிருஷ்ணமூர்த்தி  
பி. எஸ். வீரப்பா  
டி. கே. சம்பங்கி  
எம். வி. மணி  
கொளத்து மணி  
டி. டி. அரசு  
வி. நடராஜ ஐய்யர்  
கே. என் .கமலம்  
கே. என் .ராஜம்  
என். நாகசுப்ரமண்யம்
# உதயணன் வாசவதத்தா

## தயாரிப்பு

ஆர். எம். ராமனாதன் அவர்கள் உமா பிக்சர்ஸ் சார்பில் இப்படத்தை தயரித்துள்ளார். முதலில் தியாகராஜ பாகவதர் உதயணன் பாத்திரத்தில் நடிப்பதாக இருந்தது. அவரை வைத்து ஒரு சில காட்சிகளும், பாடல்களும் படமாக்கப்பட்டன. பின்னர் பாகவதர் லட்சுமிகாந்தன் கொலை வழக்கு, காரணமாக கைது செய்யபட்டார். இதனால் அவர் நடித்த காட்சிகளை நீக்கிவிட்டு அவருக்கு பதிலாக ஜி. என். பாலசுப்பிரமணியத்தை நாயகனாக்கி படம் எடுக்கபட்டது.  
ஒளிபதிவை மார்கசு பர்ட்லி மேற்கொண்டுள்ளார். நடனம் வி. பி. ராமையா பிள்ளை மற்றும் காமினி குமார் சின்ஹா
# உதயணன் வாசவதத்தா

## ஒலித்தொகுப்பு

இதன் இசை சி. ஆர். சுப்பராமன் , பாபநாசம் சிவன் மற்றும் பாடல்களை கம்பதாசன் எழுதியுள்ளனர். ஜி. என். பாலசுப்பிரமணியம் மற்றும் வசுந்தரா தேவி ஆகியோர் பாடல்களை பாடியுள்ளனர் .
# உதயணன் வாசவதத்தா

## விமர்சனம்

ஜி. என். பாலசுப்பிரமணியத்தின் பாடல்களும், வசுந்தரா தேவியின் நடனமும் மிகவும் அற்புதமாக இருக்கிறது என தி இந்து நாளேட்டில் ராண்டார் கை எழுதுகிறார். ஆனால், இப்படம் சரியான வசூலைத் தரவில்லை.
# எஸ். ஆர். பிரபாகரன்

**எஸ். ஆர். பிரபாகரன்** (*S. R. Prabhakaran*) என்பவர் இந்தியத் திரைப்பட இயக்குநர் ஆவார். இவர் தமிழ்த் திரைப்படத்துறையில் சுந்தர பாண்டியன் என்ற திரைப்படத்தினை இயக்கியதன் மூலமாக அறியப்படுகிறார்.
# எஸ். ஆர். பிரபாகரன்

## தொழில்

2012 இல் சுந்தர பாண்டியன் திரைப்படத்தினை இயக்குநர் சசிக்குமாரை நாயகனாக வைத்து இயக்கினார். அப்படத்தில் லட்சுமி மேனன், சௌந்தரராஜா, விஜய் சேதுபதி, சூரி ஆகியோர் முக்கிய வேடத்தில் நடித்திருந்தனர். 14 செப்டம்பர் 2012 இல் வெளிவந்த அத்திரைப்படம் நல்ல வரவேற்பைப் பெற்றது.. கன்னடம் மற்றும் தெலுங்கில் இப்படம் மறு ஆக்கம் செய்யப்பட்டது.
# எஸ். ஆர். பிரபாகரன்

## குடும்பம்

பிரபாகரன் தமிழ்நாடு மாநிலம் மதுரையில் 14 ஜூலை 1975ல் பிறந்தவர். இவரது பெற்றோர் கே. பி. சூலி ராமு மற்றும் எஸ். இராஜலட்சுமி ஆவார். இவர் அறிவியல் திரைப்படத்தில் பட்டையப் படிப்பு முடித்துள்ளார். திவ்யா என்பவரை 14 ஜூலை 2013ல் திருமணம் செய்து கொண்டார். இவர்களுக்கு விசால் என்ற மகன் உள்ளார்.
# எஸ். ஆர். பிரபாகரன்

## திரைப்படங்கள்

| ஆண்டு | திரைப்படம் | மொழி | நடிகர்கள் | குறிப்புகள் | தயாரிப்பு |
| --- | --- | --- | --- | --- | --- |
| 2012 | *சுந்தர பாண்டியன் (திரைப்படம்)* | தமிழ் | சசிக்குமார், லட்சுமி மேனன், விஜய் சேதுபதி, சூரி, | இயக்குநர் , கதை, திரைக்கதை, கலந்துரையாடல் | கம்பேனி தயாரிப்பு. |
| 2013 | *ராஜா ஹுலி* | கன்னடம் | யாஸ், மேகனா ராஜ் சரண் ராஜ் | கதை, எழுத்து |  |
| 2014 | *இது கதிர்வேலன் காதல்* | தமிழ் | உதயநிதி ஸ்டாலின், நயன்தாரா, சந்தானம், சரண்யா பொன்வண்ணன் | இயக்குநர் , கதை, திரைக்கதை, கலந்துரையாடல் | ரெட் ஜெயன்ட் திரைப்படங்கள் . |
| 2016 | *ஸ்பீடுனூடு* | தெலுங்கு | பெல்லம்கொண்டா ஸ்ரீனிவாஸ், சொனரிக்கா பாடோரியா பிரகாஷ் ராஜ் | கதை, எழுத்து |  |
| 2017 | *சத்ரியன்* | தமிழ் | விக்ரம் பிரபு, மஞ்சிமா மோகன், கவின் (நடிகர்) , சரத் லோக்தாஸ்வா, தாரா | இயக்கம் , கதை, திரைக்கதை, கலந்துரையாடல் | சத்ய சோதி திரைப்படங்கள் |
| 2018 | *கொம்பு வைச்ச சிங்கம்டா* | தமிழ் | சசிக்குமார் | இயக்கம் | ராடன் நிறுவனம் |
# எஸ். ஆர். பிரபாகரன்

## விருதுகள் வென்றது மற்றும் பரிந்துரைக்கப்பட்டது

| ஆண்டு | திரைப்படங்கள் | வகை | விருது | வெற்றி தோல்வி |
| --- | --- | --- | --- | --- |
| 2012 | *சுந்தர பாண்டியன் (திரைப்படம்)* | சிறந்த கதை எழுதுனர் | தமிழ்நாடு மாநில விருது | வெற்றி |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | ஜெயா தொலைக்காட்சி | வெற்றி |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | ராஜ் தொலைக்காட்சியின் முதல் மூவர் விருது | வெற்றி |
| 2012 | *சுந்தர பாண்டியன் (திரைப்படம்)* | சிறந்த இயக்குநர் | பிலிம்பேர் | பரிந்துரைக்கப்பட்டது |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | தென்னிந்திய சர்வதேசத் திரைப்பட விருதுகள் | பரிந்துரைக்கப்பட்டது |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | விஜய் விருதுகள் | பரிந்துரைக்கப்பட்டது |
# திரைக்கதை ஆசிரியர்

**திரைக்கதை ஆசிரியர்** என்பவர் மக்கள் ஊடகமான திரைப்படங்கள், தொலைக்காட்சி நிகழ்ச்சிகள் நிகழ்படங்கள் போன்றவற்றிக்கு கதை எழுதுபவர்கள் ஆவார்கள். இதற்கென படிக்காமல், சுதந்திரமாக திரைக்கதை எழுதுபவர்கள், முன்னோர்கள் வகுத்த விதிகளை அறிந்து பின் எழுதுபவர்கள் என இரு விதமான திரைக்கதை ஆசிரியர்கள் உள்ளார்கள். ராபர்ட் டௌனி என்பவர் எழுதிய சைனா டவுன் என்ற திரைக்கதை சிறந்த திரைக்கதையாக போற்றப்படுகிறது.
# திரைக்கதை ஆசிரியர்

## விருதுகள்

- சிறந்த திரைக்கதை ஆசிரியருக்கான தேசிய விருது
- 'கேப்டன் பிலிப்ஸ்' திரைக்கதை ஆசிரியர்களுக்கு விருது
- சிறந்த திரைக்கதை ஆசிரியருக்கான கேரளா மாநில விருது
- சிறந்த திரைக்கதை ஆசிரியருக்கான தமிழக மாநில விருது
# திரைக்கதை ஆசிரியர்

## இவற்றையும் காண்க

- நாடகாசிரியர்
# தமிழ்நாடு மாநில விருது

**தமிழ்நாடு மாநில விருது** என்பது பல்வேறு துறை சார்ந்த விருதுகளை தமிழக அரசே தருகின்ற விருதுகளாகும்.
# தமிழ்நாடு மாநில விருது

## தமிழக அரசின் சுதந்திர தின நல் ஆளுமை விருதுகள்

இந்த விருதுகளானது சுதந்திர தினத்தன்று முதல்வரின் கரங்களால் தேர்ந்தெடுத்த நபர்களுக்கு வழங்கப்படுகிறது.  
1. டாக்டர் ஏ. பி. ஜே. அப்துல் கலாம் விருது
1. கல்பனா சாவ்லா விருது - துணிவு மற்றும் சாகச்செயலுக்காக
1. முதலமைச்சரின் நல் ஆளுமை விருதுகள்
1. மாற்றுதிறனாளிகள் நலனுக்கு சேவை புரிந்தோருக்கான விருது
1. மகளிர் நலனுக்காகச் சிறப்பாக தொண்டாற்றிய தொண்டு நிறுவனம் மற்றும் சமூகப் பணியாளர்களுக்கான விருது
1. சிறந்த உள்ளாட்சி அமைப்புக்கான முதல்வர் விருது
1. முதல்வரின் மாநில இளைஞர் விருது
1. கோட்டை அமீர் விருது
# தமிழ்நாடு மாநில விருது

## தமிழ்நாடு இலக்கிய விருதுகள்

திருவள்ளுவர் தினத்தன்று தமிழக அரசால் புகழ்பெற்றோருக்கு வழங்கப்படும் விருதாகும். தமிழ் மொழி மற்றும் தமிழ் இலக்கிய வளர்ச்சிக்கு தொண்டு செய்தவர்களுக்கு இவ்விருது வழங்கப்படுகிறது. இவ்விருதானது ஒரு லட்சத்துக்கான காசோலை, ஒரு சவரன் தங்கப்பதக்கம் மற்றும் சான்றிதழ் ஆகியவற்றை உடையது.
# தமிழ்நாடு மாநில விருது

## தமிழ்நாடு இலக்கிய விருதுகள்

### விருதுகளின் பட்டியல்

- திருவள்ளுவர் விருது
- தந்தை பெரியார் விருது
- அண்ணல் அம்பேத்கார் விருது
- பேரறிஞர் அண்ணா விருது
- மகாகவி பாரதியார் விருது
- பாவேந்தர் பாரதிதாசன் விருது
- தமிழ்த்தென்றல் திருவிக விருது
# முதலமைச்சர் மாநில இளைஞர் விருது

**முதலமைச்சர் மாநில இளைஞர் விருது** என்பது தமிழக அரசு சமூதாயத்தின் வளர்ச்சிக்கு உதவும் இளைஞர்களை கண்டறிந்து தருகின்ற விருதாகும். இதனை 2014 ஜூலை 30 இல் அப்போது தமிழக முதல்வராக இருந்த ஜெயலலிதா சட்டப்பேரவையில் அறிவித்தார்.  
- பதினைந்து முதல் முப்பதைந்து வயது வரையிலான மூன்று ஆண்களுக்கும், மூன்று பெண்களுக்கும் இந்த விருது வழங்கப்படுகிறது.
- இந்த விருதாது சுதந்திர தினத்தன்று வழங்கப்படுகிறது.
- இந்த விருது ரூபாய் 50 ஆயிரம் பணத்திற்கான காசோலையும், பதக்கம் மற்றும் பாராட்டுப்பத்தரம் ஆகியவை கொண்டது.
# முதலமைச்சர் மாநில இளைஞர் விருது

## விருது பெற்றோர்கள்

### 2016

- க செல்வி (கன்னியாகுமரி மாவட்டம் நாகர்கோவில் பெருவிளையை)
- மாஷா நசீம்
- செல்வி ம. அபர்ணா (மதுரை மாவட்டம் பெத்தானியாபுரம்) ஆகியோர்களுக்கும், ஆண்கள் பிரிவில், திரு.
- ப. ரூபன் சந்தோஷ் (சென்னை எழும்பூர்)
- மு.சி. சரவணகுமார் (மதுரை மாவட்டம் செல்லூர்)
- முகம்மது ரபீக் (திண்டுக்கல் மாவட்டம் பழனி கோதைமங்களம்)
# முதலமைச்சர் மாநில இளைஞர் விருது

## விருது பெற்றோர்கள்

### 2018

- சி. பாஸ்கரன், தேனி
- அ. மகேஷ், கடலூர்
- சு. அஷ்வீதா, திருநெல்வேலி
# காயத்தரி ஜோஷி

**காயத்ரி ஜோஷி** இந்திய வடிவழகியும் முன்னாள் பாலிவுட் நடிகை<nowiki/>யும் ஆவார். 2004 ஆம் ஆண்டு வெளியான சுவாதேஸ் இவர் நடித்த ஒரே திரைப்படமாகும்.
# காயத்தரி ஜோஷி

## பணி

1999 ஆம் ஆண்டு நடைபெற்ற ஃபெமினா மிஸ் இந்தியா அழகி போட்டியில் இறுதி ஐந்து போட்டியாளர்களில் ஒருவரான இவர், சோனி எண்டர்டெயின்மெண்ட் அலைவரிசையின் பார்வையாளர்கள் வாக்களிப்பதன் மூலம் முடிசூட்டப்பட்டார். மேலும் ஜப்பானில் 2000 ஆம் ஆண்டு மிஸ் சர்வதேச அழகிப் போட்டியில் இந்தியாவை பிரதிநிதித்துவப்படுத்தத் தேர்ந்தெடுக்கப்பட்டார்.  
அவர் இன்னும் கல்லூரியில் இருந்தபோது, பாம்பே டையிங், பிலிப்ஸ், பாண்ட்ஸ், கோட்ரெஜ், சன்சில் மற்றும் எல்ஜி ஆகியவற்றின் விளம்பரங்களிலும், ஷாருக்கான் உடன் ஹுண்டாய் விளம்பரத்திலும் நடித்தார்.
# காயத்தரி ஜோஷி

## விருதுகள்

- 2005 பாலிவுட் பட விருது, சிறந்த பெண் அறிமுக நடிகை
- 2005 ஸ்டார் ஸ்கீரின் விருது, மிகவும் நம்பிக்கையான புதுமுகம் - பெண், சுவாதேஸ்
- 2005 ஸீ சினி விருது, சிறந்த பெண் அறிமுக நடிகை
- 2005 குளோபல் இந்தியா பட விருது, சிறந்த புதுமுக நடிகை, சுவாதேஸ்
# மேகதூத் விருது

**மேகதூத் விருது** என்பது அஞ்சல்துறையில் சிறப்பாக பணியாற்றியவர்களுக்கு தேசிய அளவிலான விருதாகும். இந்த விருது 1984 ஆம் வருடம் முதல் வழங்கப்பட்டு வருகிறது. இந்த விருது ரூபாய் 50 ஆயிரம் ரொக்கப் பணமும், பாராட்டுப் பத்திரமும் உடையது.  
2018 இல் தமிழகத்தைச் சேர்ந்த வித்யா எஸ்.ஐயர், கே. கணபதி ஆகியோருக்கு இவ்விருது கொடுக்கப்பெற்றது.
# பியுஷ் கோயல்

**பியுஷ் வேதப்பிரகாஷ் கோயல்** (பிறப்பு: 13 சூன் 1964) ஒரு இந்திய அரசியல்வாதியும் தற்போதைய இந்திய நடுவண் அரசின் ஜவுளி நுகர்வோர் விவகாரங்கள், உணவு மற்றும் பொது விநியோகத் துறை வர்த்தகம் மற்றும் தொழில்துறை அமைச்சரும் ஆவார். இவர் மராட்டிய மாநிலத்தில் இருந்து மாநிலங்களவைக்கு தேர்ந்தெடுக்கப்பட்டார். இதற்கு முன்பு பாரதிய சனதாக் கட்சியின் தேசியப் பொருளாளராகவும் பதவி வகித்துள்ளார்.  
இவர் தற்போது வர்த்தகம் தொழில் துறை, நுகர்வோர் நலன், உணவு மற்றும் பொது விநியோகத் துறை மற்றும் ஜவுளித் துறை ஆகியவற்றின் அமைச்சராக உள்ளது.
# திருமதி இந்தியா யுனிவர்ஸ் குளோப்

**திருமதி இந்தியா யுனிவர்ஸ் குளோப்** என்பது இந்திய அளவில் திருமணமானப் பெண்களுக்கு நடைபெறும் அழகிப் போட்டியாகும். இதில் திருமணமான, விதவையான, விவாகரத்தானப் பெண்கள் பங்கேற்க இயலும். அவர்களுக்கு குழந்தைகள் இருந்தாலும், இல்லாவிட்டாலும் பொருட்டில்லை.  
2018 இல் இந்த பட்டத்திற்கான நிகழ்ச்சியில் 52 பெண்கள் கலந்து கொண்டனர். அவர்களில் 16 நபர்கள் தேர்வு செய்யப்பட்டு 2018 அக்டோபர் 26ல் இறுதிப் போட்டி நடைபெற்றது.
# கானாங்கெளுத்தி

**கானாங்கெளுத்தி** (*Mackerel*) என்பது ஆழ்கடலில் வாழும் வெவ்வேறு இன மீன்களைக் குறிக்கும் பொதுவான பெயராகும். ஸ்கோம்பிரிடே என்ற குடும்பத்தில் உள்ள பெரும்பாலான மீன் இனங்கள் கானாங்கெளுத்தி வகையைச் சேர்ந்தவையாக உள்ளன.  
இவை வெப்பநிலை மற்றும் வெப்ப மண்டல கடல்களிலும் காணப்படுகின்றன. பெரும்பாலும் இவை கடலோரப் பகுதில் உள்ள நீரிலேயே வாழ்கின்றன.
# கானாங்கெளுத்தி

## உணவாக

உலகளவில் உண்ணப்படும் மீன் உணவுகளில் கானாங்கெளுத்தி முக்கியமானதாகும். எண்ணெய் மீனான இதில் ஒமேகா-3 கொழுப்புச் சத்து நிறைந்துள்ளது. கானாங்கெளுத்தியின் சதை விரைவாக கெட்டுவிடக் கூடியது என்பதால் இது நோய்த்தொற்றை ஏற்படுத்தும் வாய்ப்புள்ளது. எனவே முறையாகப் பதப்படுத்திய மீன்களைத் தவிர மற்ற மீன்களைப் பிடித்த நாள்றே உண்டுவிட வேண்டும்.
# தமிழக அரசின் இலக்கிய விருதுகள்

**தமிழக அரசின் இலக்கிய விருதுகள்** என்பது தமிழக அரசின் சார்பில் இலக்கிய வளர்ச்சி, தமிழ் மொழி மற்றும் தமிழ் சமுதாயத்துக்கு தொண்டு செய்தவர்களை தேர்ந்தெடுத்து கொடுக்கப்படும் விருதுகளாகும்.
# தமிழக அரசின் இலக்கிய விருதுகள்

## விருதுகளின் பட்டியல்

இவ்விருதானது ஒரு லட்சத்துக்கான காசோலை, ஒரு சவரன் தங்கப்பதக்கம் மற்றும் சான்றிதழ் ஆகியவற்றை உடையது.  
1. திருவள்ளுவர் விருது
1. தந்தை பெரியார் விருது
1. அண்ணல் அம்பேத்கர் விருது
1. பேரறிஞர் அண்ணா விருது
1. பெருந்தலைவர் காமராசர் விருது
1. மகாகவி பாரதியார் விருது
1. பாவேந்தர் பாரதிதாசன் விருது
1. தமிழ்த்தென்றல் திரு. வி. க விருது
1. முத்தமிழ்க் காவலர் கி. ஆ. பெ.விசுவநாதம் விருது
# தமிழக அரசின் இலக்கிய விருதுகள்

## சித்திரை தமிழ்ப் புத்தாண்டு விருதுகள்

தமிழக அரசு சித்திரை தமிழ்ப் புத்தாண்டு தினத்தன்று தமிழ் இலக்கிய வளர்ச்சிக்கு பங்காற்றிய அறிஞர்களே தேர்வு செய்து விருது வழங்குகிறது.  
சித்திரை தமிழ்ப் புத்தாண்டு விருது ரூபாய் ஒரு லட்சம் பரிசு தொகையும், ஒரு சவரன் தங்க பதக்கமும் கொண்டது.  
1. தமிழ்த்தாய் விருது
1. கபிலர் விருது
1. உ.வே.சா விருது
1. கம்பர் விருது
1. சொல்லின் செல்வர் விருது
1. ஜி.யு.போப் விருது
1. உமறுப்புலவர் விருது
1. இளங்கோவடிகள் விருது
1. அம்மா இலக்கிய விருது  
தமிழ்த்தாய் விருது ஆண்டுதோறும் ஒரு அமைப்பினை தேர்ந்தெடுத்து வழங்கப்படுகிறது. அதனால் அந்த அமைப்பிற்கு ரூபாய் ஐந்து லட்சமும் கேடயமும் தரப்படுகிறது.
# தமிழக அரசின் இலக்கிய விருதுகள்

## உலக தமிழ்ச் சங்க விருதுகள்

- இலக்கிய விருது
- இலக்கண விருது
- மொழியியல் விருது
# தமிழக அரசின் இலக்கிய விருதுகள்

## தமிழ்ச்செம்மல் விருது

தமிழ்ச்செம்மல் விருது என்பது தமிழ்நாடு அரசால் வழங்கப்படும் விருதாகும். இந்த விருதிற்கு மாவட்டத்திற்கு ஒரு அறிஞர் தேர்வு செய்யப்படுகிறார்.இவ்விருது இருபத்து ஐந்தாயிரம் ரூபாயும், பாராட்டுரையும் கொண்டதாகும்.
# குபீர் (திரைப்படம்)

**குபீர்** (Gubeer) (2014) ல் வெளிவந்த நகைச்சுவைத் தமிழ்த்திரைப்படம் , எழுத்து மற்றும் இயக்கம் திலீப்குமார் ராஜேந்திரன், தயாரிப்பு ஆர்ச்சர் சினிமாஸ். வார இறுதியில் மகிழ்ச்சிக்காக வெளியில்செல்லும் ஒரு சில ஆண்களைப் பற்றிய படமாகும். இத்திரைப்படம் முதலில் தமிழ்நாட்டில் மட்டுமே வெளியிடப்பட்டது. படத்தின் கட்டமைப்பையும் கதை பற்றியும் ஒரு பாராட்டான விமர்சனங்களையே பெற்றது.
# குபீர் (திரைப்படம்)

## கதை

இது 'சிவப்பு வண்ண ஓவியம்' எனக் கருதப்படும் ஒரு குழுவினரின் கதை. ஒரு 24 மணி நேரத்தில் அவர்கள் வெளிப்படுத்தும் எண்ணங்கள், எல்லாவற்றையும் தன்னிச்சையாக பேசுவது அதை வெளிப்படையாக நினைவுபடுத்துவதும் , போன்றவைகளை நகைச்சுவையாக சொல்கிறது.
# குபீர் (திரைப்படம்)

## நடிகர்கள்

இந்தத் திரைப்படக் குழுவில் 5 நண்பர்கள் இருக்கிறார்கள், அவர்கள் ஒரே மென்பொருள் நிறுவனத்தில் பணி புரிந்து, பின்னர் அவ்வேலையை விட்டுவிட்டு பிறகு, அவர்கள் இத்திரைப்படத்துக்காக ஒன்றாக சேர்ந்து நடித்துள்ளனர். நட்சத்திர நடிகர்களைகளைத் தவிர, நடிகர் வெள்ளை, தமிழ், ரவி மற்றும் பிரதாப் ஆகியோரும் நடித்துள்ளனர்.. பிரபு உரிமையாளராக நடித்துள்ளார், இவர்களுடன் சேர்ந்து, போவெர் என்ற பெயரில் ஒரு செல்ல நாயும் நடித்துள்ளது  
திலீப் - திலீப்  
ரவி - ரவி  
வொயிட் -வொயிட்  
தமிழ் -தமிழ்  
பிரதாப் - பிரதாப்  
பிரபு -பிரபு  
ராஜிவ் -காவலர் 2  
ஆதி - காவலர் 1  
மனோஜ் - மனோஜ்  
சங்கர் -குடிகாரனாக'  
போவெர் - போவெர் '
# குபீர் (திரைப்படம்)

## வரவேற்பு

இந்த படம் விமர்சன ரீதியான பாராட்டைப் பெற்றது.தினமலர் ஜிகர்தண்டா (திரைப்படம்) பட இயக்குநர் கார்த்திக் சுப்புராஜ் இப்படத்தை நன்கு பாராட்டினார். நடுவுல கொஞ்சம் பக்கத்த காணோம் இயக்குநர் பாலாஜி தரணீதரன் , மூடர் கூடம் நவீண் நடிகர் விஜய் சேதுபதி ஆகியோரும் இப்படத்தை வெகுவாக வரவேற்றுள்ளனர்.
# குபீர் (திரைப்படம்)

## வெளியீடு

"குபீர்" தமிழ்நாட்டில் ஒரு சில திரையரங்குகளில் மட்டுமே அக்டோபர் 10 அன்று வெளியானது, ஆர்ச்சர் சினிமாஸ் அதன் வெளியீட்டை ஒரு நாளுக்குப் பிறகு வெளியிட்டது.
# சித்திரைப் பூக்கள்

**சித்திரைப் பூக்கள்** (*Chithirai Pookkal*) என்பது 1991 ஆண்டைய தமிழ் காதல் திரைப்படமாகும். கண்மணி சுப்பு இயக்கிய இப்படத்தில் புதுமுகங்களான ஜெயந்த்குமார் மற்றும் வினோதினி ஆகியோர் முக்கிய கதாபாத்திரங்களில் நடித்தனர். ஆர். சரத்குமார், ராதாரவி, சார்லி, எஸ். எஸ். சந்திரன், வினு சக்ரவர்த்தி ஆகியோர் துணை வேடங்களில் நடித்துள்ளனர். இந்த படத்திற்கு எம். எஸ். முரளி இசையமைத்தார்.படம் 23 பிப்ரவரி 1991 அன்று வெளியிடப்பட்டது.
# சித்திரைப் பூக்கள்

## கதை

ஹரி (ஜெயந்த் குமார்) மற்றும் அவரது பெற்றோர்களான ( வினு சக்ரவர்த்தி மற்றும் வாணி) அத்துடன் பாரதி ( வினோதினி ) மற்றும் அவரது பெற்றோர்களான ( எஸ். எஸ். சந்திரன் மற்றும் கோவை சரளா ) உதகமண்டலத்துக் வந்து ஒரே விடுதியில் அறைகள் எடுத்து தங்குகின்றனர். ஹரியும் பாரதியும் முதலில் மோதலில் ஈடுபட்டு பின்னர் காதலிக்கின்றனர். ஆனால் அவர்களின் பெற்றோர் அவர்களின் காதல் விவகாரத்தை அறிந்து அவர்களை சேர்த்துவைக்க மறுத்துவிடுகின்றனர். இதன் பின்னர், காதலர்கள் ஓடிப்போய் தற்கொலைக்கு முயற்சிக்கிறார்கள். ஓய்வுபெற்ற இராணுவ அதிகாரியான ஜான்சன் டேவிட் ( ஆர். சரத்குமார் ) அவர்களை சரியான நேரத்தில் காப்பாற்றுகிறி, இளம் காதலர்களுக்கு தஞ்சம் அளிக்கிறார். பின்னர் நடக்கிறது என்பது கதையின் முக்கிய அம்சமாக அமைகிறது.
# சித்திரைப் பூக்கள்

## நடிகர்கள்

- ஜெயந்த் குமார் ஹரியாக
- வினோதினி பாரதியாக
- சரத்குமார் ஜான்சன் டேவிட்டாக
- ராதாரவி லோலாய் காடாக
- சார்லி
- எஸ். எஸ். சந்திரன் பாரதியின் நன்பர் மயில் வாகணமாக
- வினு சக்ரவர்த்தி ஹரியின் தந்தையாக
- கோவை சரளா பாரதியின் தாயாக
- வாணி ஹரியின் தாயாக
- மருத்துவர் நடேசன்
- மாஸ்டர் கிருபா
- ஜோக்கர் துளசி
- கார்மேகம்
# சித்திரைப் பூக்கள்

## இசை

படத்திற்கான பின்னணி இசையையும் பாடல்களுக்கான இசையையும் இசையமைப்பாளர் எம். எஸ். முரளி மேற்கொண்டார். 1991 இல் வெளியான இந்த படத்தின் பாடல் பதிவுகளில், வாலி, இளவேனில், கலைவாணன் கண்ணதாசன், மாருதி, கண்மணி சுப்பு ஆகியோரால் எழுதப்பட்ட பாடல்களுடன் 7 பாடல்கள் உள்ளன.
| 1 | "ஆனந்த கீதங்கள்" | உமா ரமணன் | 5:00 |  |
| --- | --- | --- | --- | --- |
| 2 | "அரணம் உன் சன்னிதானம்" | மனோ, உமா ராமணன் | 4:57 |  |
| 3 | "டூ யூ லவ் மீ" | மனோ, உமா ராமணன் | 4:17 |  |
| 4 | "மந்திர புன்னகை" | மனோ | 4:58 |  |
| 5 | "ஒன்னு ரெண்டு மூனு" | மனோ, உமா ராமணன் | 4:10 |  |
| 6 | "சங்கீதம் கடல்" | மனோ | 4:02 |  |
| 7 | "வாடி மை டியர் லேடி" | மனோ | 5:02 | } |
# நர்த்தகி நடராஜ்

**நர்த்தகி நடராஜ்** (Narthaki Nataraj), தமிழ்நாட்டின் மதுரை மாநகரில், வண்டியூர் மாரியம்மன் தெப்பக்குளம் அருகே அமைந்த அனுப்பானடி பகுதியில், பெருமாள் பிள்ளை - சந்திராம்மாள் இணையரின் பத்து குழந்தைகளில், ஐந்தாம் குழந்தையாக நடராஜ் எனும் பெயரில் பிறந்தவர். சிறு வயதில் தன்னில் பெண்மை இருப்பதை உணர்ந்த நடராஜ், பெண்களின் உடைகளை அணியத்துவங்கினார்.  
இதனால் நடராஜ் தன்னை ஒத்த திருநங்கைத் தோழியான சக்தியுடன் இணைந்து, பத்மினி, வைஜெயந்திமாலா போன்றோரின் திரைப்படங்களை பார்த்து, தாங்களே நடனப் பயிற்சிகளை மேற்கொண்டனர். +2 வரை பள்ளிக் கல்வியை முடித்த நடராஜ், தஞ்சாவூர் தமிழ் பல்கலைக் கழக உதவி நடனப் பேரராசிரியராக பணி செய்தார். குருகுல முறையில் பரதநாட்டியம் கற்றுத் தேறினர். தஞ்சை நால்வர் வழிவந்த கே. பி. கிட்டா பிள்ளையிடம் நேரடியாக நடனம் கற்றவர்களில் இவரும் ஒருவர்.  
பின்னர் *நர்த்தகி நடராஜ்* எனும் பெயரில் இந்தியாவிலும், வெளிநாடுகளிலும் **தமிழசைக் கலைஞர்** என அறியப்பட்டார். இவர் தற்போது சென்னையில் வாழ்கிறார்.  
கடந்த 30 ஆண்டுகளாகளுக்கும் மேலாக பரதநாட்டியத்திற்கு தமது வாழ்வை அர்ப்பணித்துள்ள இவரது திறமையைப் பாராட்டி, இந்திய அரசு 2019-இல் பத்மஸ்ரீ விருந்து வழங்கி பெருமைப்படுத்தியுள்ளது.
# நர்த்தகி நடராஜ்

## சிறப்புகள்

- தமிழ்நாட்டில் திருநங்கை என்ற பெயரை முதன் முதலில் பயன்படுத்தியவர்.
- கடவுச் சீட்டு பெற்ற முதல் திருநங்கை.
- தமிழ்நாடு அரசின் பதினொன்றாம் வகுப்பு தமிழ் பாடநூலில் நர்த்தகி நடராஜ் வாழ்க்கை பாடமாக உள்ளது.
- முதன் முதலில் மதிப்புறு முனைவர் மற்றும் கலைமாமணி விருது பெற்ற திருநங்கை.
- பல வெளிநாட்டுப் பல்கலைகழகங்களில் வருகை தரு பேராரசிரியராக பணி செய்கிறார்.
- தமிழ்நாடு அரசின் திட்டக்குழு உறுப்பினர்களில் ஒருவராகவும் நியமிக்கப்பட்டுள்ளார்.
# நர்த்தகி நடராஜ்

## விருதுகள்

1. பத்மஸ்ரீ - (2019) - இந்திய அரசு
1. மதிப்புறு முனைவர் - (2016) - தஞ்சாவூர் பெரியார் மணியம்மை பல்கலைக்கழகம்
1. கலைமாமணி - தமிழ்நாடு அரசு
1. மியூசிக் அகாதெமியின் நிருத்திய கலாநிதி விருது 2021
# நர்த்தகி நடராஜ்

## இதனையும் காண்க

- பத்மசிறீ விருது பெற்ற தமிழர் பட்டியல்
# அயிலை

**அயிலை மீன்** (mahi-mahi) என்பது கடற்பரப்பில் வாழும் நடுமுள் துடுப்புள்ள மீன் ஆகும். இவை வெப்பம், வெப்பமண்டலம் மற்றும் மிதவெப்ப மண்டலம் ஆகிய பகுதிகளில் காணப்படுகின்றன. இவை உணவு மற்றும் அலங்காரம் போன்ற வணிக நோக்கிற்காகப் பெருமளவில் பிடிக்கப்படுகின்றன. இவை குறைந்த காலத்தில் அதிகளவு இனப்பெருக்கம் செய்யும் மீன் ஆகும்.
# அயிலை

## குணங்கள்

அயிலை மீன்கள் பொதுவாக 4 ஆண்டுகள் முதல் அதிகபட்சம் 5 ஆண்டுகள் வரை வாழும். ஆண் மீன்களை விட பெண் மீன்கள் அளவில் சிறியதாக இருக்கும். அயிலை மீன்கள் வேகமாக வளரும் மீன்களில் ஒன்றாகும். இவை பொதுவாக வெப்பமான கடல் மேற்பரப்பில் வாழ்கின்றன. கொன்றுண்ணி வகை மீன்களான இவை பறக்கும் மீன்கள், நண்டுகள், கணவாய்கள் மற்றும் கானாங்கெளுத்தி போன்றவற்றை உண்டு வாழ்கின்றன.  
இவை வழக்கமாக 4-5 மாதங்களாக இருக்கும் போது இனப்பெருக்கம் செய்யத் தொடங்குகின்றன. பெண் அயிலை மீன்கள் ஒரு இனப்பெருக்கத்தின் முடிவில் சுமார் 80,000 முதல் 10,00,000 முட்டைகள் வரை இடுகின்றன. இவை வருடத்திற்கு இரண்டு முதல் மூன்று முறை இனப்பெருக்கம் செய்கின்றன.
# பாலிவினைல் குளோரைடு அசிட்டேட்டு

**பாலிவினைல் குளோரைடு அசிட்டேட்டு** (*Polyvinyl chloride acetate*) என்பது C<sub>2</sub>H<sub>3</sub>Cl)<sub>n</sub>(C<sub>4</sub>H<sub>6</sub>O<sub>2</sub>)<sub>m</sub> என்ற பொது வாய்ப்பாட்டல் விவரிக்கப்படும் ஒரு பலபடிச் சேர்மமாகும். வினைல் குளோரைடு மற்றும் வினைல் அசிட்டேட்டு ஆகியனவற்றின் வெப்பயிளகு இணைபலபடி என்று இச்சேர்மம் கருதப்படுகிறது. மின்சாரம் பாயாமல் இருக்க பயன்படுத்தப்படும் ஆடைகள் உள்ளிட்ட மின்காப்பு சாதனங்களை பேரளவில் தயாரிக்கவும், கடன் அட்டைகள் மற்றும் தேய்ப்பு அட்டைகள் தயாரிக்கவும் இதைப் பயன்படுத்துகிறார்கள்.
# பரம்வீர் ஐ டெக் மெட்ரிக் மேல்நிலைப் பள்ளி

**பரம்வீர் ஐ டெக் மெட்ரிக் மேல்நிலைப் பள்ளி** (Paramveer HiTech Matric Hr Sec School) என்பது தமிழ்நாட்டின் , தருமபுரி, பாப்பாரப்பட்டியில் செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 2004ஆம் ஆண்டு சௌந்தரம் கல்வி அறக்கட்டளையால் தொடங்கப்பட்டது இந்த பள்ளி. 2014 ஆம் ஆண்டு மேல்நிலைப் பள்ளியாக தரம் உயர்த்தப்பட்டது.
# பாரதி வித்யாலயா மேல்நிலைப் பள்ளி

**பாரதி வித்யாலயா** என்னும் பள்ளியானது சேலம் மாவட்டம், மரவனேரியில் உள்ள ஒரு மேல்நிலைப்பள்ளியாகும். இப்பள்ளியானது 1946ஆம் ஆண்டு 32 மாணவர்களுடன் நடுநிலைப் பள்ளியாக துவக்கப்பட்டது. இது 1978ஆம் ஆண்டு மேல்நிலைப் பள்ளியாக உயர்ந்தது. 2018 ஆண்டு காலகட்டத்தில் இப்பள்ளியில் 5000க்கும் மேற்பட்ட மாணவர்கள் பயின்று வருகின்றனர். இந்தப் பள்ளியில் மிகப் பெரிய நூலகம், பெரிய அரங்கம், பல்நோக்கு ஆய்வகம், பரந்த ஆடுகளம் போன்றவை உள்ளன. இந்தப்பள்ளியில் மாணவர்களின் திறனை வளர்க்கும் விதமாக தமிழ் இலக்கிய மன்றம், நாட்டு நலப்பணி திட்டம், இளையோர் செஞ்சிலுவைச் சங்கம், தேசிய மாணவர் படை, சாரணர் இயக்கம், தேசிய பசுமைப் படை, சாலை பாதுகாப்புக் குழு, போன்றவை செயல்பட்டு வருகின்றன.
# ஜனனம்

***ஜனனம்*** 2004 ஆம் ஆண்டு வெளியான தமிழ்த் திரைப்படம். அருண் விஜய், பிரியங்கா திரிவேதி, ஆஷிஷ் வித்யார்த்தி, ரகுவரன், வடிவேலு, சார்லி மற்றும் நாசர் ஆகியோர் நடிப்பில், ரமேஷ் செல்வன் இயக்கத்தில், பாலகுமாரன் வசனத்தில் பரத்வாஜ் இசையில் வெளியானது. 2002 ஆம் ஆண்டு துவங்கிய இப்படம் 2004 ஆம் ஆண்டு வெளியானது.
# ஜனனம்

## கதைச்சுருக்கம்

சூர்யா (அருண் விஜய்) வேலை தேடிக்கொண்டிருக்கும் முதுநிலை பட்டதாரி இளைஞன். அவனது காதலி சுருதி (பிரியங்கா திரிவேதி). சமுதாயத்தில் நடக்கும் அக்கிரமங்களைக் கண்டு கோபப்படும் சூர்யாவை சுருதி சமாதானப்படுத்துகிறாள். பட்டப்படிப்பில் தங்கப்பதக்கம் வென்ற சூர்யாவின் நண்பனுக்கு (சார்லி) வேலை கிடைக்கவில்லை. வங்கியில் சுயதொழில் கடன் கொடுக்கவும் மறுக்கிறார்கள். வேலை தேடிக்கொண்டிருக்கும் மற்றொரு தங்கப்பதக்கம் பெற்ற நண்பன் விபத்தில் இறக்கிறான். எழுத்தாளர் உதயமூர்த்தியை (ரகுவரன்) சந்திக்கும் சூர்யாவின் வாழ்க்கை மாறுகிறது. சூர்யா, உதயமூர்த்தி மேலும் சில நண்பர்கள் ஒன்று சேர்ந்து 'வேலையற்ற பட்டதாரிகள் அமைப்பு' என்பதை உருவாக்கி இளைஞர்களுக்கு வேலைவாய்ப்பைப் பெற்றுத்தர முயற்சிக்கின்றனர். இதற்கு அரசியல்வாதி முத்துக்கருப்பன் (ஆஷிஷ் வித்யார்த்தி) தடை செய்கிறான். உதயமூர்த்தி சுடப்பட்டு இறக்கிறார். சூர்யா சிறையில் அடைக்கப்பட்டு சித்ரவதை செய்யப்படுகிறான். வேலைவாய்ப்பற்ற இளைஞர்களைக் கொண்டு மிகப்பெரும் பேரணி நடத்தி மக்கள் கவனத்தை ஈர்க்கிறான். இதனால் இளைஞர்களின் பிரச்சனை தீர்ந்ததா? என்பதே மீதிக்கதை.
# ஜனனம்

## நடிகர்கள்

- அருண் விஜய் - சூர்யா
- பிரியங்கா திரிவேதி - சுருதி
- ஆஷிஷ் வித்யார்த்தி - முத்துக்கருப்பன்
- ரகுவரன் - உதயமூர்த்தி
- வடிவேலு
- சார்லி - சூர்யாவின் நண்பன்
- நாசர்
- காளிதாஸ்
- நந்திதா ஜெனிபர் - சிறப்புத்தோற்றம்
# ஜனனம்

## தயாரிப்பு

இப்படம் நிதிப்பிரச்சனை உட்பட பல காரணங்களால் மிகத் தாமதமாக வெளியானது. பிரியங்கா திரிவேதி- உபேந்திரா திருமணமும் படத்தயாரிப்பு தடைபட ஒரு காரணமானது.
# ஜனனம்

## இசை

- ஒரே ஒரு முத்தம் - கார்த்திக், ஸ்ரீலேகா பார்த்தசாரதி
- பிடிவாதம் பிடிக்காதே - ரஞ்சித், மஹதி
- எங்கே தவறுகள் - பரத்வாஜ்
- சுஸ்மிதா கிஸ் தந்தா - திப்பு
- சுடும் வரை நெருப்பு - யுகேந்திரன், திப்பு, கார்த்திக், டிம்மி, பாலாஜி
- நீதானே எம்மேலே - ஹரிஷ் ராகவேந்திரா, சின்மயி
# ஜனனம்

## பாராட்டு

அருண் விஜய் : எழுத்தாளர் பாலகுமாரனுக்கு அஞ்சலி தெரிவித்து அருண் விஜய் ட்வீட் செய்தது. "என்னுடைய ஜனனம் திரைப்படம் சமூகப் பிரச்சினை குறித்து ஆழமாகப் பேசக்கூடிய படமென்பதால், அதற்காக மிகுந்த சிரத்தையுடன் பணிபுரிந்தார். அந்தப் படத்தில் அவர் எழுதிய வசனங்கள் அனைத்தும் நினைவுகூரத்தக்கன."
# தெனாவட்டு

**தெனாவட்டு** (*Thenavattu*) திரைப்படம் 2008-ஆம் ஆண்டு வெளியான ஓர் இந்தியத் தமிழ் அதிரடித் திரைப்படமாகும். இத்திரைப்படத்தை வி.வி.கதிர் எழுதி, இயக்க, ஆன்டனி தயாரித்தார். இத்திரைப்படத்தில் ஜீவா, பூனம் பாஜ்வா மற்றும் பலர் நடித்துள்ளனர். இத்திரைப்படத்தை சன் படங்கள் நிறுவனம் வெளியிட்டது .
# தெனாவட்டு

## நடிகர்கள்

- ஜீவா - கோட்டை
- பூனம் பஜ்வா - காயத்ரி
- கஞ்சா கறுப்பு - வெள்ளையன்
- ரவி காலே - கைலாசம்
- ஷாபி - சந்தோஷ்
- சாய்குமார் - சூர்யப்ரகாஷ்
- ராஜன் பி. தேவ் - மந்திரி
- சரண்யா பொன்வண்ணன் - கோட்டையின் தாய்
- டெல்லி கணேஷ் - காயத்திரியின் தந்தை
- ரேவதி
# தெனாவட்டு

## கதைச்சுருக்கம்

சில மாதங்களுக்கு முன்னால், ராமநாதபுரத்தில் , மர வேலையில் இருக்கும் கோட்டையின் தாய், தன் மகன் பற்றி பெருமை பேசுவதை வழக்கமாக கொண்டிருந்தார். கோட்டை வெளியுலகத்திற்கு சென்று அனுபவங்களை பெற்று அதன் நன்மைகளை பெற வேண்டும் என்று ஆசைப்பட்டு கோட்டையை சென்னைக்கு அனுப்பி வைக்கிறாள். கோட்டையும் அவனது நண்பன் வெள்ளையனும் (கஞ்சா கருப்பு) சென்னைக்கு செல்கிறார்கள். சென்னை சென்ற இருவரும் உள்ளூர் ரவுடியான கைலாசத்தின் வீட்டில் அடைக்கலம் புகுகிறார்கள். கைலாசம் ரவுடி என்ற விஷயம் அந்த இரு நண்பர்களுக்கும் தெரியாது.  
கைலாசம் கோட்டையை அரிவாள் செய்யும் வேலை தருகிறார். கோட்டையும் வெள்ளையனும் அந்த அரிவாள்கள் யாவும் மரம் வெட்ட பயன்படுகின்றன என்று நினைத்தனர். அந்நிலையில், வலிப்பு வந்த மனிதர்களுக்கு கோட்டை உதவுகிறான். மேலும், இசை கற்றுக்கொடுக்கும் பெண்ணான காயத்திரியை (பூனம் பாஜ்வா) விரும்புகிறான் கோட்டை.  
இந்த சூழ்நிலையில், கைலாசத்தின் மகன் சந்தோஷ் பெண்களிடம் தவறாக நடப்பதை வழக்கமாக கொண்டிருக்கிறான். சந்தோஷ் ஒரு முறை காயத்திரியை தவறான நோக்கத்துடன் துன்புறுத்துகிறான். கைலாசத்தின் மகன் சந்தோஷ் என்று கோட்டைக்கு தெரியாமல், சந்தோஷை அடித்து கொன்று விடுகிறான். காயத்திரியை கோட்டை திருமணம் செய்தானா? என்பது மீதி கதையாகும்.
# தெனாவட்டு

## இசை

இந்த திரைப்படத்தின் இசையமைப்பாளர் ஸ்ரீகாந்த் தேவா ஆவார்.
| 1 | எங்கே இருந்தாய் | ஹரிஷ்ராகவேந்திரா |
| --- | --- | --- |
| 2 | உசுலம்பட்டி | ஷங்கர் மஹாதேவன்,மஹாலக்ஷ்மி |
| 3 | ஒன்னு ரெண்டு |  |
| 4 | எனக்கென்ன |  |
| 5 | பட்டாம்பூச்சி | } |